רסיטל

רסיטל היא הופעה מוזיקלית שאורכה 25–30 דקות.<ref name=":1" /> ברסיטל יכול להופיע אדם אחד בלבד המהווה את מוקד תשומת הלב, ולעיתים הוא מלווה על ידי פסנתר. ברסיטלים אחרים מנגנים יצירות של מלחין יחיד. כמו כן, ישנם רסיטלים שבהם משתתפים אנשים רבים, כגון רסיטלי ריקוד.

המצאת הרסיטל סולו לפסנתר מיוחסת לפרנץ ליסט.

== הרסיטל בישראל – בגרות במוזיקה ==
==== תהליך הבחינה ====
בישראל, כ-900 תלמידים, הלומדים נגינה בקונסרבטוריונים או באופן פרטי, ניגשים מדי שנה לבחינת הבגרות שעורך משרד החינוך, במוזיקה. כ-30% מהתלמידים נבחנים על כלי נשיפה, כ-20% נוספים על פסנתר ובשנים האחרונות נצפתה עלייה בביקוש לכינור.<ref name=":0"></ref> הקונסרבטוריונים משתפים פעולה עם בתי הספר דרך "מודל מוזיקלי יישובי", הפועל ב-22 רשויות מקומיות (נכון ל-2017), כולל שיעורי נגינה בחינוך העל-יסודי והכנת תלמידים לרסיטל בגרות במוזיקה.<ref></ref> תלמיד בכיתה י"ב, שלומד באחד הקונסרבטוריונים או במגמת מוזיקה (לא חובה שיהיה במגמת מוזיקה), רשאי להחליט האם לגשת לבחינת הבגרות במוזיקה המקנה לו 5 יחידות לתעודת הבגרות. ציון המגן לבגרות נקבע על פי ביצועים ברסיטל והתלמיד נשפט על ידי צוות שהנהלת הקונסרבטוריון קבעה מראש. ברסיטל רשאי התלמיד להזמין מספר מסוים של אנשים (בהתאם לגודל האולם בו התלמיד מופיע) על מנת שיהוו עבורו קהל מעודד. ברסיטל, התלמיד ינגן 5 יצירות אשר הוא למד מראש והתאמן עליהן (הראשונה מתקופת הבארוק, השנייה מהתקופה הקלאסית, השלישית מהתקופה הרומנטית, הרביעית מהתקופה האימפרסיוניסטית (או מהתקופה המודרנית) והחמישית יצירה ישראלית). כל אחת מן היצירות צריכה להיות מתקופה שונה בהיסטוריה המוזיקלית.

מבחן הרסיטל הוא תוצאה של תהליך ממושך, שבו היכולות נבנות שלב אחר שלב, עם שעות רבות של אימון והכנה נפשית לקראת הופעה בקונצרט הרסיטל. לעיתים בחינת הרסיטל יכולה לגרום לתחושה גבוהה של חרדה, לחץ ומתח, מעצם מעמד הבחינה.<ref name=":0" /><ref name=":1"></ref>

==== דרישות הבחינה ====
בבחינת הרסיטל אין אפשרות להיבחן בשני כלים או בשני תחומים. חלק מתחומי ההבחנות בשנת תשפ"ד לדוגמה הוא התחום הקלאסי שמחלקות כלי הנגינה שלו כוללות פסנתר, כלי קשת, כלי נשיפה ממתכת, כלי נשיפה מעץ וגיטרה קלאסית. במסגרת הרסיטל בתחום הקלאסי, מלבד הביצוע המעשי של היצירות, יש להגיש גם עבודה כתובה נלווית. העבודה הכתובה נדרשת להתמקד ביצירה אחת מתוך הרפרטואר הנבחר לבחינה. חשוב שהיצירה שתיבחר תהיה מורכבת מבחינה מוזיקלית, עם מאפיינים עשירים ומגוונים, שיאפשרו ניתוח מעמיק ומקיף בעבודה. כמו כן, יש לכלול גם את תולדות חייו של המלחין ויצירותיו המרכזיות, סקירה קצרה על התקופה בה נכתבה היצירה ופירוט על סגנון היצירה. מטרת העבודה היא לא רק להציג את הבנתו של התלמיד את היצירה, אלא גם להדגיש את הידע הנרחב שרכש בתחום, תוך התייחסות למרכיבים המוזיקליים המשמעותיים המאפיינים את היצירה הנבחרת. בנוסף בתוכנית הרסיטל נדרש לבחור מתוך חמשת היצירות שמנוגנות, יצירה אחת שתוגדר כמרכזית בתוכנית, וכחלק מדרישות החובה, יצירה מרכזית זו תהיה חייבת להיות מבוצעת בעל פה ובמלואה, ותהיה בעלת היקף של 3 פרקים לפחות מתוך סונטה, קונצ'רטו, וריאציות.<ref name=":1" /><ref></ref>

כדי לגשת לרסיטל בגרות במוזיקה, יש לעמוד בדרישות רמת הקושי של היצירות ולסיים את שנות הלימוד הנדרשות בכלי הנגינה או השירה. משך הלימודים הנדרש משתנה בהתאם לכלי: פסנתר וכלי קשת דורשים לפחות 8 שנות לימוד, בעוד כלי נשיפה, פריטה, כלי הקשה, וכלים במוזיקה ערבית מזרחית דורשים לפחות 5 שנות לימוד רצופות. לשירה ולנגינת ג'אז ופופ-רוק יש דרישות ספציפיות, כמו שילוב של לימודי פיתוח קול עם נגינה רצופה, כדי לעמוד בדרישות הרסיטל.<ref name=":1" />

== קישורים חיצוניים ==
* [https://main.knesset.gov.il/activity/info/research/pages/incident.aspx?docid=1d6fc01b-7398-e711-80da-00155d0ad651&businesstype=1 מסמך עדכון במרכז המחקר והמידע של הכנסת המציג נתונים חשובים על הקונסרבטוריונים בחינוך המוזיקלי ורסיטלים בישראל.]
* [https://www.wp.y-noam.com/?page_id=1418 מידע על בחינות הבגרות ברסיטל במוזיקה בישראל, כולל דרישות, הכנה ותהליך, זמין באתר הפיקוח על החינוך המוזיקלי.]

== הערות שוליים ==

קטגוריה:מוזיקה